钦定古今图书集成/明伦汇编/闺媛典/第082卷 > 牛氏女
## 钦定古今图书集成/明伦汇编/闺媛典/第082卷 > 牛氏女

按《蒲州志》：牛氏女许刘恺为继妻。恺客外娶卫氏，生
一子。卫亡，恺父母聘牛，女预迎归。恺扶卫榇旋里，中
途被害，幼子钊与双棺并返。牛抚钊若己出，事恺父
母至孝。服禫，父母谓曰：“汝处子未识夫面，岂真刘氏
妇耶？”遂阴纳施氏聘牛女闻，哀痛几绝，三日不食。死
后钊成立，生忠甫，忠甫生东旭，不忘牛恩，三世庐墓。